CELEX: 32016R0238
Language: fi
Date: 2016-02-19 00:00:00
Title: Komission asetus (EU) 2016/238, annettu 19 päivänä helmikuuta 2016, poikkeuksen myöntämisestä Euroopan parlamentin ja neuvoston asetuksen (EY) N:o 852/2004 liitteen II tiettyihin säännöksiin, jotka koskevat nestemäisessä muodossa olevien öljyjen ja rasvojen merikuljetuksia, annetun asetuksen (EU) N:o 579/2014 liitteen muuttamisesta (ETA:n kannalta merkityksellinen teksti)

20.2.2016   
            
            
               FI
            
            
               Euroopan unionin virallinen lehti
            
            
               L 45/1
            
         KOMISSION ASETUS (EU) 2016/238,
   annettu 19 päivänä helmikuuta 2016,
   poikkeuksen myöntämisestä Euroopan parlamentin ja neuvoston asetuksen (EY) N:o 852/2004 liitteen II tiettyihin säännöksiin, jotka koskevat nestemäisessä muodossa olevien öljyjen ja rasvojen merikuljetuksia, annetun asetuksen (EU) N:o 579/2014 liitteen muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikehygieniasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 852/2004 (1) ja erityisesti sen 13 artiklan 2 kohdan,
   sekä katsoo seuraavaa:
   
               (1)
            
            
               Komission asetuksessa (EU) N:o 579/2014 (2) säädetään poikkeuksesta asetuksen (EY) N:o 852/2004 liitteessä II olevan IV luvun 4 kohdan säännökseen siltä osin kuin on kyse ihmisravinnoksi tarkoitettujen tai todennäköisesti käytettävien nestemäisessä muodossa olevien öljyjen ja rasvojen, jäljempänä ’öljyt ja rasvat’, kuljetuksesta merialuksissa tietyin edellytyksin.
            
         
               (2)
            
            
               Nämä edellytykset koskevat laivavarusteita ja -käytäntöjä ja kriteereitä niiden aineiden osalta, joita saa kuljettaa merialuksessa edeltävänä lastina. Aineet, jotka täyttävät nämä kriteerit, on lueteltu asetuksen (EU) N:o 579/2014 liitteessä (hyväksyttävien edeltävien lastien luettelo).
            
         
               (3)
            
            
               Hyväksyttävien edeltävien lastien luettelossa yhdistetty kohta ”ammoniumnitraattiliuos ja kalsiumnitraattiliuos (CN-9) ja sen kaksoissuola” ei kuvaa asianmukaisesti lastia, mistä aiheutuu sekaannusta aluksen rahtaajien keskuudessa. Sen vuoksi hyväksyttävien edeltävien lastien luetteloa olisi muutettava, jotta se vastaisi kalsiumnitraatin sisältämiä muita muotoja, kuten kalsiumammoniumnitraattia, kalsium(II)nitraattidihydraattia ja kalsiumnitraattitetrahydraattia. Kaikilla näillä muodoilla on sama vaaraprofiili, ja ne eroavat toisistaan ainoastaan molekyylien sisältämän kideveden määrän suhteen.
            
         
               (4)
            
            
               Euroopan elintarviketurvallisuusviranomaisen alainen elintarvikeketjun vierasaineita käsittelevä tiedelautakunta vahvisti 68. täysistunnossaan (3), että nämä kalsiumnitraattiliuosten eri muodot eroavat toisistaan vain hydraatiolukunsa osalta, ja totesi, että niiden esiintymisellä ei ole vaikutusta toksikologisiin ominaisuuksiin ja kemialliseen reaktiivisuuteen verrattuna kyseisessä yhdistetyssä kohdassa alun perin lueteltuihin aineisiin.
            
         
               (5)
            
            
               Sen vuoksi on aiheellista muuttaa asetuksen (EU) N:o 579/2014 liitteessä olevaa hyväksyttävien edeltävien lastien luetteloa.
            
         
               (6)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 579/2014 liite tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä helmikuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 139, 30.4.2004, s. 1.
   
      (2)  Komission asetus (EU) N:o 579/2014, annettu 28 päivänä toukokuuta 2014, poikkeuksen myöntämisestä Euroopan parlamentin ja neuvoston asetuksen (EY) N:o 852/2004 liitteen II tiettyihin säännöksiin, jotka koskevat nestemäisessä muodossa olevien öljyjen ja rasvojen merikuljetuksia (EUVL L 160, 29.5.2014, s. 14).
   
      (3)  Elintarvikeketjun vierasaineita käsittelevän tiedelautakunnan 68. täysistunnon pöytäkirja (EFSA/CONTAM/2330) on saatavilla osoitteessa http://www.efsa.europa.eu/en/events/event/141125b-m.pdf.
   
      LIITE
      Muutetaan asetuksen (EU) N:o 579/2014 liite seuraavasti:
      
                  1)
               
               
                  Korvataan kahdennellatoista rivillä oleva yhdistetty kohta ”Ammoniumnitraattiliuos ja kalsiumnitraattiliuos (CN-9) ja sen kaksoissuola” erillisillä kohdilla seuraavasti:
                  
                              ”Ammoniumnitraattiliuos
                           
                           
                              6484-52-2
                           
                        
                              Kalsiumammoniumnitraatti
                           
                           
                              15245-12-2”
                           
                        
            
                  2)
               
               
                  Lisätään kolmannentoista rivin (kohta ”Kalsiumkloridiliuos”) jälkeen kohdat seuraavasti:
                  
                              ”Kalsiumnitraatti
                           
                           
                              10124-37-5
                           
                        
                              Kalsium(II) nitraattidihydraatti
                           
                           
                              35054-52-5
                           
                        
                              Kalsiumnitraattitetrahydraatti
                           
                           
                              13477-34-4”